Svitlana Loboda
Svitlana Loboda (ukr. Світлана Сергіївна Лобода; g. 1982 m. spalio 18 d. Kijeve, Ukraina) – rusakalbė Ukrainos dainininkė ir kompozitorė. Svitlana buvo išrinkta atstovauti Ukrainą Eurovizijos dainų konkurse 2009, vykusiame Maskvoje, su daina „Be my Valentine (Anti-crisis girl)“. Baigė muzikos mokyklos dirigavimo ir fortepijono klasę, vėliau – estradinės akademijos estradinio ir džiazo vokalo klasę bei Kijevo kultūros universitetą.